***ՀԻՄՆԱՎՈՐՈՒՄ***

***«Լեռնային Ղարաբաղի Հանրապետությանը գույք նվիրաբերելու մասին» ՀՀ կառավարության որոշման նախագծի***

Լեռնային Ղարաբաղի Հանրապետության կառավարությանն առընթեր Լեռնային Ղարաբաղի Հանրապետության ոստիկանության հետ ճանապարհային երթևեկության անվտանգության ապահովման ուղղությամբ համագործակցության և աջակցության շրջանակներում Հայաստանի Հանրապետության կառավարությանն առընթեր Հայաստանի Հանրապետության ոստիկանության կողմից նպատակահարմար է համարվել բավարարել Ստեփանակերտի քաղաքապետարանի խնդրանքը՝ Լեռնային Ղարաբաղի Հանրապետության Ստեփանակերտ քաղաքի **Կամոյի և Սարոյան փողոցների խաչմերուկում** կառուցել լուսացույցային օբեկտ:

2016թ. մարտ ամսին Լուսանշան պետական ոչ առևտրային կազմակերպության կողմից ավարտվել է նշված լուսացույցային օբեկտի կառուցման աշխատանքները, որի արժեքը կազմել է 8177030 ՀՀ դրամ:

Ներկայումս Լեռնային Ղարաբաղի Հանրապետության Ստեփանակերտ քաղաքի **Կամոյի և Սարոյան փողոցների խաչմերուկում** կառուցված լուսացույցային օբեկտը հաշվառված է Լուսանշան պետական ոչ առևտրային կազմակերպության հաշվեկշռում, սակայն դրա սպասարկումը պատշաճ կարգով իրականացնելու համար նպատակահարմար է այն փոխանցել Լեռնային Ղարաբաղի Հանրապետության Ստեփանակերտի քաղաքապետարանին:

***ՏԵՂԵԿԱՆՔ***

***«Լեռնային Ղարաբաղի Հանրապետությանը գույք նվիրաբերելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերի ընդունման կամ այլ իրավական ակտերում փոփոխություններ և լրացումներ կատարելու անհրաժեշտության առկայության կամ բացակայության մասին***

**«Լեռնային Ղարաբաղի Հանրապետությանը գույք նվիրաբերելու մասին» ՀՀ կառավարության որոշման նախագծի** ընդունման կապակցությամբ այլ իրավական ակտերի ընդունման կամ այլ իրավական ակտերում փոփոխություններ կամ լրացումներ կատարելու անհրաժեշտություն չկա:

***ՏԵՂԵԿԱՆՔ***

***«Լեռնային Ղարաբաղի Հանրապետությանը գույք նվիրաբերելու մասին» ՀՀ կառավարության որոշման նախագծի ընդունման կապակցությամբ ՀՀ պետական բյուջեում ծախսերի կամ եկամուտների էական ավելացման կամ նվազման մասին***

**«Լեռնային Ղարաբաղի Հանրապետությանը գույք նվիրաբերելու մասին» ՀՀ կառավարության որոշման նախագծի** ընդունման կապակցությամբ պետական բյուջեում ծախսերի կամ եկամուտների էական ավելացում կամ նվազում տեղի չի ունենա:

***ՀՀ ՈՍՏԻԿԱՆՈՒԹՅՈՒՆ***